<classify> Waliofariki sasa wafikia 85, kati yao 11 wamefariki wakiwa Muhimbili, wengine 17 bado wapo ICU Orodha vifaa vinavyotakiwa kusaidia majeruhi kutolewa, Dk. Mashiruataka zitengwe barabara za malori Mwandishi wetu -DAR ES SALAAM MAJERUHI sita kati ya 38 wa ajali ya moto wa mafuta iliyotokeaJumamosi mkoani Morogoro, waliokuwa wakiendelea na matibabu katika Hospitali yaTaifa ya Muhimbili, Dar es Salaam wamefariki dunia usiku wa kuamkia jana. Kutokana na vifo hivyo, idadi ya waliofariki dunia hadi sasa imefikia 85. Majeruhi wengine 17 wa ajali hiyo iliyotokea baada ya lori la mafutakupinduka na kuwaka moto pale watu walipolivamia na kuanza kuiba mafuta, wanaendeleana matibabu chumba cha wagonjwa mahututi ICU hospitalini hapo. Baada yaajali hiyo, majeruhi 46 walisafirishwa kutoka Morogoro na kupelekwa Muhimbili Jumapilina usiku wa siku hiyo watatu walifariki dunia, Jumatatu wakafariki wanne,Jumanne mmoja na usiku wa kuamkia jana wakafariki sita. Idadi hiyoinafanya majeruhi waliopoteza maisha wakiwa Muhimbili kufikia 14 na waliobakiwakiendelea na matibabu wakiwa 32 ambao kati yao 17 wamelazwa ICU na 15 katikawodi ya kawaida. Akizungumza na waandishi wa habari jana Dar es Salaam, Mkuu wa Kitengocha Mawasiliano ya Umma Muhimbili, Aminieli Aligaesha, aliwataja waliofarikidunia usiku wa kuamkia jana ni Joseph Lewanga 48, Jafari Kilombero 30, Magreth Mtungu 44, RamadhaniAlly 26, Musa Athumani 28 na GaradiaMbaruka 26. Alisema majeruhi 15 mahututiwapo wodi ya jengo la Mwaisela, majeruhi mtoto yupo chumba mahututi cha watoto,huku mama mmoja akiwa chumba mahututi cha kinamama. Jana tulikuwa na majeruhi 38, lakini leo wamebaki 32. Majeruhi sitatayari wameshafariki dunia na hadi sasa majeruhi 17 wako katika chumba chawagonjwa mahututi ICU. Mahututi 15 wako ICU iliyopo jengo la Mwaisela, kuna mtoto mmojayupo ICU ya watoto na kwenye ICU ya kinamama yupo mmoja pia. Majeruhi wengine15 wako katika wodi 22 jengo la Sewahaji, alisema Aligaesha. Alisema wagonjwa mahututi tayari wameshachukuliwa sampuli ili kulinganishwana ndugu zao, huku watu sita waliofariki sampuli zao zilishachukuliwa nawanasubiri kupima za ndugu ili kulinganishwa. Tunaendelea kuchukua sampuli za wagonjwa wote waliopo ICU ilikuzilinganisha na ndugu zao, hata waliofariki tutahakikisha watachukuliwa nandugu zao kwa kulinganisha sampuli zao, alisema Aligaesha. Hata hivyo, alisema hospitali hiyo inaendelea kupambana kuhakikishamajeruhi waliobaki wanarudi katika hali nzuri. Bado madaktari na wauguzi wanaendelea kupambana kuhakikishamajeruhi 32 waliobaki wanapona, alisema Aligaesha. Juzi Aligaeshaalisema majeruhi wengi wameungua kwa asilimia 80 hadi 95. MISAADA YAMIMINIKA Katika hatua nyingine, wananchi wameendelea kujitokeza Muhimbili kutoamisaada mbalimbali kwa majeruhi wa ajali hiyo. Akizungumza jana wakati akikabidhi vifaa vyenye thamani ya Sh milioni20 kwa majeruhi hao, Makamu Mwenyekiti wa Chama cha Wamiliki wa Malori TanzaniaTatoa, Elias Lukumayi, alisema wameguswa na tukio hilo ambalo limeleta maafandani ya jamii. Alisema tukio lililotokea hakuna wa kulaumiwa kwakuwa linaweza kumpatamtu yeyote, hivyo cha msingi ni kuhakikisha majeruhi hao wanasaidiwa kwa halina mali. Tumepokea misaada kwa vyama vingine rafiki vya usafirishaji natunashukuru hili tumelitimiza, alisema Lukumay. Akipokea msaada huo, Mkuu waIdara ya Utasishaji Hospitali ya Taifa Muhimbili, Batusaje John, alisema vifaahivyo ni muhimu kwa majeruhi wa moto ambao wamekuwa wakihitaji joto kwenyevidonda na usafi. Alisema vifaa walivyopokea ni pamoja na gozi, pamba na mafuta ambavyovitasaidia wagonjwa hao wasipate bakteria na kuweza kutunza ngozi zao. Batusaje alisema wamejipanga kuhakikisha wanafanya kazi usiku namchana ili kuokoa maisha ya majeruhi. Msaada huu utawafikia walengwa moja kwa moja kwani tuna imaniwanahitaji zaidi vifaa tiba kuliko fedha, alisema Batusaje. UCHANGIAJI DAMU Wakati huohuo, jumla ya uniti za damu 170 zimepatikana tangukuanzishwa kwa uchangiaji damu Muhimbili, ili kuokoa maisha ya majeruhi wa motowaliolazwa hospitalini hapo. Aligaesha alisema damu hiyo imepatikana baada ya wachangiaji wengikuhamasika kujitolea kuokoa maisha ya majeruhi. Alisema katika uchangiaji huo, Naibu Waziri wa Kilimo na Mifugo,Abdallah Ulega na timu yake ya vijana wake kutoka Chama Cha Mapinduzi CCM,walichangia jumla ya uniti 100. Alisema pia Taasisi ya Kamanda mstaafu, Suleiman Kova ya Sukoswalichangia kiasi cha uniti 70. Tunashukuru Mungu hali ya majeruhi inaendelea vizuri na watuwanaendelea kujitokeza kwa wingi kuchangia damu, alisema Eligaesha. UCHUNGUZIWA AJALI Tayari WaziriMkuu Kassim Majaliwa ameunda timu ya kuchunguza chanzo cha ajali ya moto huo. Hii tumeinaanza kazi, hadi Ijumaa Agosti 16 inipe taarifa yake na hata kama mimisijawajibika initaje. Ajali ya namna hii si mara ya kwanza, ilitokea Mbeya eneola Mbalizi, alisema. Majaliwaalisema ni lazima kujua kama kila mmoja alitimiza wajibu wake. Alihojikitendo cha wananchi kujichotea mafuta na kuchomoa betri ya lori hilo bilakuzuiwa licha ya kuwa eneo hilo kuwa karibu na Kituo cha Polisi Msamvu. POLE YAMAGUFULI Rais JohnMagufuli alikemea vitendo vya wananchi wanaovamia magari yenye milipuko akitakavikomeshwe mara moja. Nimeumiasana kusikia idadi kubwa ya Watanzania wenzetu waliopoteza maisha katika ajalihii, natoa pole kwa wote walioguswa na vifo hivi, hasa familia za marehemuwote, nawaombea marehemu wapumzike mahali pema peponi na majeruhi wote waponeharaka. Baadhi ya magari haya yanabeba mafutaambayo ni hatari kama ilivyotokea Morogoro, yapo magari yanabeba kemikali zasumu, yapo magari yanabeba milipuko na kadhalika, nawaomba sana tuache tabiahii, alisema Rais Magufuli. Habari hii imeandaliwa na AVELINE KITOMARY, CHRISTINA GAULUHANGA ,FAUSTINE MADILISHA na BOSCO MWINUKA TUDACo Dar es salaam  <topic>: afya 